張承賫

張承賚（），字良甫，浙江紹興府上虞縣人，民籍，明朝政治人物。

 生平 
年四十，中嘉靖二十八年（1549年）己酉科浙江鄉試第四十九名舉人。嘉靖三十八年（1559年）中式己未科會試第八十六名，三甲第二十五名進士。授松江府推官，四十一年十一月选授南京刑科給事中，上治安疏四事。四十四年九月出为江西按察司佥事，分巡九江道，隆庆元年（1567年）九月被劾调簡。家居三十余年，卒年八十七《上虞縣志》卷十人物：张承赉，字良甫，凝重端雅，髫年能文，父早世，事母以孝闻。抚幼弟，为授室，弟夭，复抚其孤如子，以遗产畀之。时承赉尙为诸生，人以为难。年四十始举嘉靖己酉乡闈，又十年成进士，任松江府推官。松江为徐相阶汤沐里，承赉不激不阿，阶亦雅重之。居无何，召擢南京刑科给事中，上治安疏四事，世宗嘉纳之。卒以言事无忌拂大臣意，外补江西佥事，分隶九江道。甫一岁，值籍严嵩赃银不及数，议欲贷两司赎锾足之，承赉不可，折之，以义忤使者。适议裁冗员，遂以九江道报，当诣部改选。赉曰：吾老，博一第乃复罄折人前乎？遂拂衣归。归三十余年，绝不以一书通政府故人。承赉纯白不欺，尝读书郭西郊舍，有妇美而艳，乘间挑承赉，承赉严辞拒之。妇愧，卒改行自洁。邻有构室者地狭，承赉有隙地旁近，阴窃之，人以吿承赉，承赉曰：于我无大损已矣。其人惭谢。此二事殆今而古道者。年八十七，卒。（据张氏家传。参万历志）。

 家族 
曾祖張瑁；祖父張文溥；父張校，母李氏。永感下。

参考文献

Category:張姓
Category:上虞人
Category:明朝松江府推官
Category:南京刑科給事中
Category:明朝江西按察司佥事